**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO IR LĖŠŲ SKYRIMO**

2021 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 8, 16 punktais, 16 straipsnio 4 dalimi, įgyvendindama Molėtų rajono savivaldybės strateginį veiklos plano 2021–2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“ priedo 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 1.1.2 uždavinio 1.1.2.4 priemonę „Jaunimo vasaros užimtumo dalinis finansavimas pagal Molėtų rajono savivaldybės tarybos tvirtinamą programą“ bei atsižvelgdama į Molėtų rajono savivaldybės jaunimo reikalų tarybos 2021 m. balandžio 12 d. posėdžio protokolą Nr. V4-10,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės jaunimo vasaros užimtumo ir integracijos į darbo rinką programą (pridedama).

2. Įsipareigoti skirti lėšų iš Molėtų rajono savivaldybės biudžeto Molėtų rajono savivaldybės jaunimo vasaros užimtumo ir integracijos į darbo rinką programai įgyvendinti.

3. Pripažinti netekusiu galios Molėtų rajono savivaldybės tarybos 2020 m. birželio 25 d. sprendimą Nr. B1-163 „Dėl Molėtų rajono savivaldybės jaunimo vasaros užimtumo ir integracijos į darbo rinką programos patvirtinimo ir lėšų skyrimo“.

Savivaldybės meras